ועדת העבודה, הרווחה והבריאות, כנסת 23, פרוטוקול מספר 21, 2020-07-01 09:15

חיים כץ: בוקר טוב.

חיים כץ: היום יום רביעי בשבוע, 1 ביולי 2020, ט' בתמוז התש"ף.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: ואני מתנצל על כך שאיחרנו, כי היו כל מיני מחלוקות.

חיים כץ: ככה זה כשמביאים חוק דרמטי, למרות שהוא לתקופה קצרה, שנוגע בכל כך הרבה אנשים בתקופה כל כך קשה.

חיים כץ: וצריך לחוקק אותו מהר.

חיים כץ: אני, מניסיוני בעבר, יודע שלהגיע להסכמות זה קל; להפוך את ההסכמות להסכם זה קשה.

חיים כץ: איפה שנכנסים עורכי הדין – שם מתחילים המילים: למה זה כתוב "מפני"?

חיים כץ: ולמה זה כתוב "בלמה"?

חיים כץ: ויש משמעות לכל מילה.

חיים כץ: אנחנו בכל זאת בתקופה קשה.

חיים כץ: וכל יום אנחנו רואים אנשים שמתרסקים.

חיים כץ: כל יום אנחנו רואים את האנשים שמתרסקים, ואנחנו נותנים להם מעט מזור.

חיים כץ: מעט.

חיים כץ: אז האוצר צריך להבין אותי, שיהיה לו קשה.

חיים כץ: כי אנחנו נוגעים באנשים.

חיים כץ: אנחנו נעבור בהקראה על החוק.

חיים כץ: במה שאנחנו מסכימים – נזוז.

חיים כץ: לא נצביע, אבל נלך הלאה.

חיים כץ: על כל מחלוקת, כל סעיף עם מחלוקת – נעבור, נדבר עליו, סעיף-סעיף, סעיף-סעיף, סעיף-סעיף, עד שאהיה אני מרוצה.

חיים כץ: ואם אני אהיה מרוצה, אז סביר להניח שגם חברי הוועדה יהיו מרוצים.

חיים כץ: והאוצר יצא קצת פחות מרוצה.

חיים כץ: לא נורא.

חיים כץ: לא נורא.

חיים כץ: שימרית, בבקשה.

חוה אתי עטייה: גל אחד.

חיים כץ: נגיף הקורונה החדש.

אוסאמה סעדי: הגל הראשון.

חיים כץ: מי הגדיר את זה?

חיים כץ: האוצר?

חיים כץ: עלי, מה זה בהגדרה שלכם: הצעת חוק הביטוח הלאומי (הוראת שעה – נגיף הקורונה החדש)?

טלי ארפי: ככה קראו לכל התקש"חים.

טלי ארפי: זו הייתה הכותרת שנתנו במשרד המשפטים.

חיים כץ: - - - לשלב ב' חדש.

חיים כץ: (הוראות מיוחדות לעניין ביטוח אבטלה), התש"ף

חיים כץ: –2020 (מ/1305).

חיים כץ: בבקשה.

חיים כץ: עוברים להקראה.

שימרית שקד-גיטלין: כאן מוצע שאנחנו לא נחיל את זה מיום התחילה, אלא נחיל את זה רטרואקטיבית מ-28 ביוני 2020, מכיוון שאז בעצם פקע התקש"ח לעניין ביטוח אבטלה.

שימרית שקד-גיטלין: אנחנו רוצים ליצור איזושהי רציפות בזכאות, ואנחנו מציעים להחיל את זה מ-28 ביוני 2020.

חיים כץ: ומה אומר האוצר?

עלי בינג: מקובל, נכון, טלי?

טלי ארפי: כן.

עלי בינג: מקובל.

חיים כץ: מקובל.

חיים כץ: סמני וי.

טלי ארפי: את רק לא מעגנת את התקש"ח, נכון?

טלי ארפי: המשמעות היא שכל ההוראות שנוגעות לתקש"ח לא מעוגנות.

שימרית שקד-גיטלין: לא.

שימרית שקד-גיטלין: פשוט הרציפות של הזכאות.

עלי בינג: בסדר גמור.

שימרית שקד-גיטלין: תהיה זכאות ברציפות.

עלי בינג: בסדר.

שימרית שקד-גיטלין: כאן בעצם מדובר במקום מה שהיה בכחול עד יום י' באב התש"ף (31 ביולי 2020), צריך לקבוע איזשהו תאריך חדש.

שימרית שקד-גיטלין: הייתה הסכמה ל-30 בנובמבר 2020.

שימרית שקד-גיטלין: המשמעות היא שהוראת השעה עומדת בתוקף לאחר תום תקופת הזכאות.

שימרית שקד-גיטלין: כדי שאנשים יוכלו למצות את הזכאות גם לאחר שבעצם נגמרה הוראת השעה אבל עדיין יש להם זכאות וכדי למנוע ספק בפרשנות, הייתה הסכמה להאריך את הוראת השעה מעבר לתקופת הזכאות.

שימרית שקד-גיטלין: כמובן, חברי הכנסת יחליטו עד איזו תקופה הוראת השעה תעמוד בתוקף.

שימרית שקד-גיטלין: כרגע הקראנו 30 בנובמבר 2020.

חיים כץ: עד 30 בנובמבר אפשר לבוא ולדרוש בגין התקופה של עד 16 באוגוסט.

עלי בינג: נכון.

חיים כץ: אוקיי.

חיים כץ: הביטוח הלאומי, מה אומר הביטוח הלאומי, 30 בנובמבר?

מאיר שפיגלר: בסדר.

חיים כץ: מתאים לו?

מאיר שפיגלר: כן.

חיים כץ: מסודר.

חיים כץ: טוב.

מאיר שפיגלר: זאת אומרת, כבוד היושב-ראש, עוד פעם שנבין, אם אנשים באים ומגישים תביעות על התקופה הזאת והם זכאים, הם מקבלים.

טלי ארפי: נכון.

שימרית שקד-גיטלין: תראה, חיים, צריך לתת תקופה ארוכה יותר.

חיים כץ: אני לא מבין מה שאני מדבר איתי ככה.

שימרית שקד-גיטלין: לתת תקופה ארוכה יותר?

חיים כץ: לא.

חיים כץ: 30 בנובמבר, זה בסדר.

שימרית שקד-גיטלין: אנחנו לא קוראים כמו בכחול אחרי סעיף קטן (ח), בסופו יבוא.

חיים כץ: מר שפיגלר, אתה בוועדה.

חיים כץ: אתה לא במועצת הביטוח הלאומי.

איימן עודה: כבוד היושב-ראש, עכשיו היינו בוועדת הפנים ודובר על מעצרים ואי פגישה בין עורך דין לבין – אז דיברו על שנה.

איימן עודה: תשמע, בכיוון השלילי ממשיכים עד לשנה.

איימן עודה: פה, בכיוון החיובי, זה פחות.

איימן עודה: וזה למה?

איימן עודה: למה לא לדבר על שנה?

איימן עודה: במידה ולא תהיה קורונה, אז אפשר להחליט אחרת.

איימן עודה: זה לא יותר מדי.

חיים כץ: יותר מדי מתוק – לא טוב.

חיים כץ: יותר מדי מלוח – לא טוב.

חיים כץ: יותר מדי יפה – לא טוב.

חיים כץ: צריך להיות במידה.

חיים כץ: בן אדם שאין לו ולא קיבל, אתה נותן שלושה חודשים למלא טופס או להרים טלפון – מספיק זמן.

חיים כץ: אם אתה נותן לו שנה, אתה נותן לו אינסנטיב, המערכת מחכה.

חיים כץ: זה בסדר.

איימן עודה: אבל החוק הוא טוב.

איימן עודה: בסדר.

איימן עודה: נבדוק את זה.

איימן עודה: מקבל.

שימרית שקד-גיטלין: אוקיי.

שימרית שקד-גיטלין: בסעיף 32 אנחנו מציעים תיקון טכני.

שימרית שקד-גיטלין: לא במקום אחרי סעיף קטן (ח), אלא בסופו יבוא: הסיפא בעצם התייתרה מכיוון שהיא נחקקה בוועדה השבוע.

שימרית שקד-גיטלין: אז אין צורך בסיפא "וכן על סכומים".

שימרית שקד-גיטלין: עד המילים "179ג ו-179ד".

עלי בינג: בסדר גמור.

חיים כץ: מקובל.

חיים כץ: תעבירי הלאה.

שימרית שקד-גיטלין: כאן יש תיקון שנתבקשנו להכניס על ידי יושב-ראש הוועדה.

חיים כץ: זה על החיילים שאמרנו שהם הלכו לאזרחי.

טלי ארפי: כן.

טלי ארפי: כן.

חיים כץ: פה אין הסכמה בינתיים.

חיים כץ: אנחנו לא יודעים אם נעשה את זה - -

טלי ארפי: הסדר מנהלי.

חיים כץ: - - בהסדר מנהלי.

חיים כץ: אבל הם כבר הסכימו שהחיילים יקבלו, שנשואים יקבלו, מי שהולך לשירות אזרחי.

שלמה קרעי: יש גם את הסוגיה של מי שמתחת לגיל 28 ויש לו ילד, גם לו מוארך עד ה-15?

חיים כץ: אם הוא מגיל 20 ומעלה, אז הוא יקבל.

טלי ארפי: אבטלה.

טלי ארפי: הוא זכאי לאבטלה.

אוסאמה סעדי: ולמה לא מתחת לגיל 20?

חיים כץ: שלא יתחתן מתחת לגיל 20 ויעשה ילדים, שיחיה.

חיים כץ: אנחנו צריכים להסביר להם שהם צריכים לחיות.

שלמה קרעי: חיים, יש הרבה מובטלים.

שלמה קרעי: יש לי רשות דיבור?

חיים כץ: לא.

שלמה קרעי: תודה.

חיים כץ: תכף אני אתן לך.

חיים כץ: זה באמצע הקראה.

חיים כץ: מאחר שאתה אורח כאן ואתה לא תבוא יותר.

שלמה קרעי: לא.

שלמה קרעי: אם תיתן לי רשות דיבור, אני אבוא.

חיים כץ: לא.

חיים כץ: אז אל תבוא.

חיים כץ: אז אני לא אתן לך.

חיים כץ: תקריאי, תמשיכי.

חיים כץ: טלי, את מקשיבה?

טלי ארפי: כן, כן.

חיים כץ: אחר כך תגידי שלא קיבלת את החומר.

טלי ארפי: אני באמת לא קיבלתי.

טלי ארפי: רציתי בכל מקרה.

טלי ארפי: מה זאת אומרת?

חיים כץ: לא חשוב.

חיים כץ: תשבי עכשיו, תקשיבי.

שימרית שקד-גיטלין: אנחנו מציעים למחוק את המילים, זה היה מוסכם על המוסד לביטוח לאומי: "הודעת המעסיק על", אלא לכתוב: כלומר, בכל מקרה שהעובד פוטר, יש לו זכאות גם אם אין הודעה של המעביד על הפיטורים שלו.

טלי ארפי: - - -

עלי בינג: מה זה אומר?

חיים כץ: היא תגמור להקריא, תדברי.

יעל סלנט: כך היה גם במענקים.

שימרית שקד-גיטלין: כך היה גם במענקים.

שימרית שקד-גיטלין: אוקיי.

שימרית שקד-גיטלין: עורכת הדין סלנט מציינת שכך היה גם במענקים.

חיים כץ: בבקשה.

טלי ארפי: הסעיף הזה שמדבר על הודעת המעסיק – זו ההודעה שהמוסד צריך בשביל לראות שבאמת העובד פוטר.

טלי ארפי: זה הדבר היחיד שמסתכלים עליו.

חיים כץ: הינה, נמצא פה המנכ"ל של המוסד והוא בטח יודע, כי הוא מנכ"ל מאוד מוערך.

חיים כץ: אז הוא יודע אם הוא צריך או לא צריך.

טלי ארפי: רגע, אבל היושב-ראש, עוד מילה אחת.

טלי ארפי: אמרה פה היועצת המשפטית שזה היה בכל המענקים.

טלי ארפי: זה לא נכון.

טלי ארפי: כל המענקים דיברו על הצורך בהודעת המעסיק.

טלי ארפי: זה עניין שהוא בסיסי.

טלי ארפי: אנחנו רוצים לראות שיש מכתב פיטורין.

טלי ארפי: זה הכול.

חיים כץ: טלי, טלי, היא לא אמרה.

חיים כץ: טלי, מה שהיא אמרה זה לא נכון.

חיים כץ: לדעתך, היא טועה.

טלי ארפי: לדעתי, זה לא נכון.

חיים כץ: "לא נכון" זו הגדרה לא יפה.

טלי ארפי: לא.

טלי ארפי: לדעתי.

חיים כץ: לדעתך, היא טועה.

טלי ארפי: נכון.

חיים כץ: בסדר.

חיים כץ: תשלפי, תראי.

חיים כץ: עכשיו יהיה את הוויכוח הזה.

חיים כץ: מה שברור לי הוא שלא יהיה חוק היום.

קריאה: למה?

חיים כץ: לא יהיה, כי לא נספיק להוציא חוק מסודר, מלא.

חיים כץ: לא.

חיים כץ: אני פה לא אוציא חוק עם חורים.

חיים כץ: אה, ולא שמעת.

חיים כץ: איחרת, משה.

חיים כץ: לא שמעת שהולך להימצא פתרון לחיילים עם ילדים.

משה אבוטבול: זה מה שבאתי להגיד לך תודה.

משה אבוטבול: אתה אומר לי למה באתי?

מאיר שפיגלר: כבוד היושב-ראש, אפשר להגיד משהו?

חיים כץ: עוד שנייה.

חיים כץ: מה זה התקופה הקובעת?

חיים כץ: עד ה-16 באוגוסט?

שימרית שקד-גיטלין: לא.

שימרית שקד-גיטלין: זה החוק של המענקים.

חיים כץ: אני לא שומע אותך כשאת מדברת איתי ככה.

שימרית שקד-גיטלין: לא משנה.

שימרית שקד-גיטלין: זה לעניין ההערה שלכל הדרישה בחוק המענקים הייתה רק - - -

חיים כץ: אדוני המנכ"ל, רצית להגיד משהו.

מאיר שפיגלר: כן, שבפועל מה שאנחנו עושים הוא אנחנו מקבלים תביעה, אנחנו דואגים, בדרך כלל, באמצעות דיווח בטופס 100 לקבל - - -

חיים כץ: מה זה טופס 100?

חיים כץ: לאלה שלא יודעים.

מאיר שפיגלר: זה טופס שבו המעסיק באמצעות חברת תוכנה שמטפלת לו בכל נושאי העסקה ותנאי העסקה של העובדים – אנחנו מקבלים שם דיווח לגבי הסטטוס של אותו עובד: אם הוא יצא לחל"ת, אם הוא הפך להיות מובטל מבחינת פיטורין וכך הלאה.

מאיר שפיגלר: וזה מה שבעצם נכנס לתוך המערכת כמחייב את הביטוח הלאומי.

אורי כזום: או אישור ידני.

אורי כזום: כלומר אנחנו מסכימים שיהיה - - -

חיים כץ: מי אדוני?

מאיר שפיגלר: הוא מנהל אגף בכיר.

חיים כץ: אני לא זוכר שהוא קיבל רשות דיבור פה.

מאיר שפיגלר: הוא לא מכיר.

אורי כזום: אני מתנצל.

שלמה קרעי: חיים, אני ביקשתי ראשון.

חיים כץ: ששש, ראיתי.

שלמה קרעי: היושב-ראש.

חיים כץ: לא, חיים זה בסדר.

חיים כץ: אם אתה לא מדבר כשלא מקבל אישור, הכול בסדר.

חוה אתי עטייה: חיים, יש לי הערה.

חוה אתי עטייה: אפשר, בבקשה?

חוה אתי עטייה: ממנכ"ל שירות התעסוקה.

חיים כץ: חוה, לא.

חיים כץ: לא.

חוה אתי עטייה: זה רלוונטי.

חיים כץ: לא.

חוה אתי עטייה: אוקיי.

חוה אתי עטייה: אז אחר כך.

חיים כץ: אז מה עשינו עם זה?

שימרית שקד-גיטלין: מה אמר הביטוח הלאומי?

שימרית שקד-גיטלין: הוא מתנגד?

שימרית שקד-גיטלין: הוא תומך?

שימרית שקד-גיטלין: מה?

אוסאמה סעדי: אפשר להשאיר הודעה.

אוסאמה סעדי: מה הבעיה?

אוסאמה סעדי: אפשר להשאיר הודעת המעסיק על פיטורין העובד.

אוסאמה סעדי: בכל מקרה זה צריך להיות.

אוסאמה סעדי: מה?

חיים כץ: הינה, אנחנו בלב קל הולכים לקראת האוצר.

אוסאמה סעדי: יאללה.

אוסאמה סעדי: אנחנו רוצים שהם יבואו אלינו בדברים שאנחנו רוצים.

חיים כץ: הם יבואו.

חיים כץ: הם יבואו.

אוסאמה סעדי: בדיוק.

שימרית שקד-גיטלין: בעצם בחוברת הכחולה, התקופה הקובעת הייתה 31 במאי 2020, בסדר?

שימרית שקד-גיטלין: התאריך הזה כבר לא רלוונטי.

שימרית שקד-גיטלין: ועכשיו בעצם חברי הוועדה צריכים לקבוע תקופה חדשה לתקופה קובעת.

אוסאמה סעדי: הרי ממילא אומרים שרוצים לתת אבטלה גם עד אוגוסט.

טלי ארפי: כן, כן.

חיים כץ: 16 באוגוסט.

אוסאמה סעדי: אז אני מציע עד 30 בנובמבר, אותו דבר.

עלי בינג: לא.

עלי בינג: זו התקופה הקובעת של הזכאות, לכן זה עד 16 באוגוסט.

חיים כץ: 16 באוגוסט.

אוסאמה סעדי: למה?

אוסאמה סעדי: באוגוסט לא מקבלים אבטלה?

חיים כץ: מקבלים עד ה-16 לחודש.

אוסאמה סעדי: זה מה שנקבע?

חיים כץ: כן.

אוסאמה סעדי: אז עד ל-16 באוגוסט.

חיים כץ: כן.

מאיר שפיגלר: אני אדגיש, סליחה.

מאיר שפיגלר: כבוד היושב-ראש, אפשר לומר משהו?

מאיר שפיגלר: הכוונה היא שמי שמיצה כבר את מלוא ימי הזכאות שלו והוא כן קיבל אבטלה בתקופה הזאת, הוא יוארך אוטומטית מבחינת הזכאות עד 16 באוגוסט.

חיים כץ: עד ה-16 באוגוסט.

מאיר שפיגלר: אלא אם כן הוא חזר לעבודה.

מאיר שפיגלר: זאת הכוונה.

חיים כץ: לא יעצרו אם הייתה לך מכסה של 50 יום.

חיים כץ: גמרת אותה.

מאיר שפיגלר: כן.

חיים כץ: אתה לא זכאי יותר.

חיים כץ: אתה תמשיך לקבל עד ה-16 באוגוסט, אם אתה באמצע התהליך של הקבלה.

חיים כץ: אם אתה חדש, לא תקבל.

שימרית שקד-גיטלין: אוקיי.

שימרית שקד-גיטלין: אז התקופה הקובעת, אמרנו, מיום 1 במרס עד 16 באוגוסט.

חיים כץ: אופיר.

אופיר סופר: יולדת שבסיבוב הקודם, בהארכה הקודמת – איך אני אסביר את זה?

חיים כץ: הייתה בחופשת לידה.

אופיר סופר: הייתה בחופשת לידה.

אופיר סופר: בגלל זה עברה שנה מיום פיטוריה, לצורך העניין, בסופו של דבר - - -

חיים כץ: חזרה לעבודה.

אופיר סופר: היא לא יכלה לחזור לעבודה.

חיים כץ: למה?

אופיר סופר: כי הייתה קורונה.

חיים כץ: קודם היא הייתה יכולה לחזור אחרי שלושה חודשים, והייתה יכולה לחזור גם אחרי שבוע.

חיים כץ: הייתה יכולה.

חיים כץ: לא רצתה לחזור לעבודה.

שלמה קרעי: הייתה קורונה.

אופיר סופר: הייתה קורונה.

משה אבוטבול: לא, חלק מהמוסדות היו סגורים.

חיים כץ: טכנית הייתה יכולה לחזור לעבודה.

חיים כץ: הממונה שלה אמר לה: את בחל"ת.

חיים כץ: נכון שאת אחרי לידה.

חיים כץ: שלושה חודשים שילמנו לך, את כל השבועות שילמנו לך.

חיים כץ: נגמר.

חיים כץ: עכשיו אני מוציא אותך לחל"ת.

אופיר סופר: כן.

חיים כץ: היא בחל"ת.

חיים כץ: רגיל.

חיים כץ: אם אין לה אכשרה, אז אנחנו נגיע לסעיף של האכשרה.

חיים כץ: עלי, מה קורה אם אין לה אכשרה והיולדת גמרה את השלושה החודשים ב-2 במאי?

עלי בינג: מה זה אומר "אין לה אכשרה"?

עלי בינג: כמה חודשי אכשרה יש לה?

חיים כץ: היא עובדת חצי שנה, חמישה חודשים.

חיים כץ: היא התקבלה.

חיים כץ: לא פיטרו אותה.

חיים כץ: והייתה בהיריון וילדה בשביעי וכל האכשרה חמישה חודשים.

עלי בינג: אם תקופת האכשרה שלה היא רק חמישה חודשים, היא לא זכאית לדמי אבטלה.

חיים כץ: לא.

חיים כץ: אז שתמשיך להניק, אתה אומר.

חיים כץ: שלא תקנה לתינוק גרבר.

אופיר סופר: מטרנה, מטרנה.

עלי בינג: ביטוח לאומי יתקנו אותי אם אני טועה, אבל דמי אבטלה נחשבים לה בתקופת האכשרה, נכון?

קריאה: לא.

קריאה: דמי הלידה.

עלי בינג: דמי הלידה נחשבים בתקופת האכשרה.

עלי בינג: כאן חשוב לציין את זה.

עלי בינג: נכון, ביטוח לאומי?

קריאה: כן.

אופיר סופר: לא, אבל משהו שם - - -

עלי בינג: לא, לשאלתו של היושב-ראש, אני עניתי.

שימרית שקד-גיטלין: אני לא בטוחה.

חיים כץ: אוקיי.

חיים כץ: מאחר שלא הולכים, נראה לי, לחקיקה היום - - -

אופיר סופר: לא.

אופיר סופר: לא הולכים.

חיים כץ: לא הולכים לחקיקה היום.

חיים כץ: אז אנחנו עוברים לשיח.

שלמה קרעי: הצעות לסדר.

שלמה קרעי: תודה, אדוני היושב-ראש.

חיים כץ: שלמה קרעי, חבר הכנסת שלמה קרעי, בבקשה.

שלמה קרעי: תודה.

שלמה קרעי: אדוני היושב-ראש , יש קבוצות אוכלוסייה - -

חיים כץ: זה עכשיו בשביל האוצר.

חיים כץ: תסביר להם.

שלמה קרעי: - - חלק מהן נפלו לאחרונה בין הכיסאות, כמו מובטלים שהיו טרום הקורונה והארכה הזאת שהאריכו, גם הקודמת וגם הנוכחית, כנראה לא תופסת לגביהן, כשהרבה יותר קשה להן ממובטלים שיצאו בקורונה וחוזרים למקומות עבודה שלהם.

שלמה קרעי: יש כאלה עם תקופות אכשרה משולבות.

שלמה קרעי: תחשוב על עצמאי שהיה עצמאי עשר שנים, שילם ביטוח לאומי, סגר את העסק בדצמבר 2019, ועבר להיות שכיר בינואר 2020.

שלמה קרעי: אין לו תקופת אכשרה, לא כשכיר ולא כעצמאי.

שלמה קרעי: הוא לא קיבל שקל.

שלמה קרעי: לא מענק כעצמאי ולא שקל דמי אבטלה.

שלמה קרעי: או כאלה להפך, כל מיני קבוצות כאלה.

שלמה קרעי: אז האוצר, דיברתי איתם בזמנו, אמרו - - -

חיים כץ: אני לא רוצה לענות לך בשם האוצר, כי יחשבו שאמרתי.

חיים כץ: אבל בצחוק, בצחוק במירכאות הם אמרו: שירד מהארץ, אבל הוא לא יכול לטוס עכשיו.

חיים כץ: אל על לא טסה.

שלמה קרעי: הוא לא יכול לטוס גם.

שלמה קרעי: כן.

חיים כץ: אז הוא לא יכול לרדת מהארץ.

שלמה קרעי: ויש כאלה שסתם.

חיים כץ: לא מעט.

שלמה קרעי: לא מעט.

שלמה קרעי: לא רק זה.

שלמה קרעי: יש כמה קבוצות.

שלמה קרעי: יש כאלה סתם ללא תקופת אכשרה.

שלמה קרעי: מה הם אשמים שהקורונה באה אלינו?

שלמה קרעי: בגלל זה הם לא צריכים להאכיל את הילדים שלהם בבית?

שלמה קרעי: יש כאלה מובטלי קיץ קבועים, כל שנה ביולי הם מפסיקים ללמד, מרצים מן החוץ ועוד הרבה כאלה.

חיים כץ: הם מורים בחברות קבלניות.

שלמה קרעי: כן.

שלמה קרעי: יש הרבה הרבה אוכלוסיות.

שלמה קרעי: מדובר במאות אלפי משפחות שנשארות ללא שקל להאכיל את הילדים.

שלמה קרעי: ואני חושב, אדוני היושב-ראש, שיש לך את הכוח ואת הסמכות גם - -

חיים כץ: זה מריח ריח בחירות לליכוד הלאומי.

שלמה קרעי: - - לפעול בעניין הזה.

שלמה קרעי: יש לי שתי הצעות בעניין הזה, אדוני היושב-ראש.

שלמה קרעי: הצעה אחת, אדוני היושב-ראש, היא שכל מי שאין לו עבודה, לא משנה מאיזה סיבה, לא משנה מה תקופת האכשרה שלו, לא משנה נגמר או לא נגמר, מי שיושב בבית עכשיו, בגלל התקופה של הקורונה שאנחנו עוד לא יצאנו מהמשבר הזה, גם אם לא יודעים למדוד אותו – שיקבל אבטלה לפי שכר מינימום, שיקבל משהו.

שלמה קרעי: אי-אפשר להשאיר אנשים בבית חודשים בלי שום דבר.

חיים כץ: כמה אחוז משכר מינימום?

חיים כץ: 70%?

שלמה קרעי: 70% משכר מינימום.

חיים כץ: אז תגדיר שיקבל 3,500 שקלים.

חיים כץ: 70% משכר המינימום – 3,710.

שלמה קרעי: שיקבל משהו.

שלמה קרעי: אי-אפשר להשאיר אותם בלי שום דבר.

שלמה קרעי: לחלופין, לא להחשיב את תקופת הקורונה הזאת בכלל כחלק מזכאות לאבטלה.

שלמה קרעי: מאמצע מרס עד שלא נחליט שהמשבר הסתיים – אני לא נכלל.

חיים כץ: רעיון יפה.

חיים כץ: כל הכבוד.

חיים כץ: רעיון מאוד יפה.

אופיר סופר: אני חושב שמה שאומר חבר הכנסת קרעי הוא רעיון גדול.

חיים כץ: רעיון מאוד יפה.

אופיר סופר: נכון.

חיים כץ: מאד יפה.

שלמה קרעי: תודה, אדוני היושב-ראש.

חיים כץ: יש כאלה שהייתה להם זכאות לאבטלה – מימשו אותה בחל"ת.

חיים כץ: יש כאלה שלא הייתה להם זכאות לאבטלה – קיבלו.

חיים כץ: זה שהם קיבלו זה מונע מהם אחר כך, אם הם יוצרים אכשרה לקבל אבטלה?

חיים כץ: זה נזקף לזכותם?

עלי בינג: סליחה, לא הבנתי את השאלה, כבוד היושב-ראש.

חיים כץ: זה שהוא היה זכאי ל-100 ימי אבטלה?

עלי בינג: כן?

מאיר שפיגלר: לחובתם, התכוונת?

חיים כץ: יצא לאבטלה.

חיים כץ: קיבל את דמי האבטלה אם הייתה הקורונה ואם לא הייתה הקורונה.

חיים כץ: לידו יושבת ענת, שהיא לא זכאית.

חיים כץ: והיא גם יצאה לחל"ת והיא קיבלה את החל"ת וקיבלה עוד פעם את דמי אבטלה, כמו אותו אחד שזכאי.

חיים כץ: אז חזרו לעבודה, עבדו ארבעה חודשים.

חיים כץ: היא בינתיים יצרה, ענת יצרה את האכשרה ומוציאים אותה עוד פעם לחל"ת, כי חזרה המגפה, אבל חל"ת קטן.

חיים כץ: זה לא במאקרו, עכשיו זה במיקרו.

חיים כץ: היא יצאה לחל"ת ואני יצאתי לחל"ת.

חיים כץ: אני כבר ניצלתי את הימים, כי הייתי בחל"ת תחת זה שמגיע לי.

חיים כץ: הזכאויות שצברתי בזמן הקורונה – אם צברתי 100 ימי אבטלה או 80 ימי אבטלה או 70 ימי אבטלה, הקורונה מבטלת לי את הזכאות שהייתה לי?

חיים כץ: הייתי בחל"ת יחד עם עוד כאלה שלא הייתה להם אכשרה, האם הזכות שלי נמחקה?

שלמה קרעי: נכון לעכשיו, כן.

חיים כץ: או נגמרה החל"ת ואני מקבל את הימים שלי?

חיים כץ: זאת אומרת, אני בעצם נפגעתי?

טלי פלוסקוב: בטח.

שלמה קרעי: נכון.

שלמה קרעי: בדיוק.

חיים כץ: אני איבדתי את אכשרה שלי?

עלי בינג: לא.

עלי בינג: לא איבדת את האכשרה.

חיים כץ: איבדת את ימי הזכאות לדמי אבטלה?

עלי בינג: חלק מימי הזכאות.

חיים כץ: לא.

חיים כץ: הכול.

עלי בינג: את מה שמימשת בפועל.

חיים כץ: אם היה לי 100 וניצלתי 100, אני באפס.

שלמה קרעי: בדיוק.

עלי בינג: נכון.

חיים כץ: ואחד שלא היה זכאי לכלום – קיבל 100.

עלי בינג: בגלל שהארכנו את התוקף למי שהסתיימה לו הזכאות.

עלי בינג: כן.

חיים כץ: קיבל 60.

עלי בינג: כן, כן.

חיים כץ: אני הייתי זכאי ל-60.

חיים כץ: הוא היה זכאי.

חיים כץ: זאת אומרת, יש כאלה שנפגעים בחל"ת?

עלי בינג: שנייה.

עלי בינג: אני רק אסביר.

חיים כץ: מי שמסביר מה זה אומר?

עלי בינג: הוא לא מצליח.

חוה אתי עטייה: יפה.

עלי בינג: אני רק אסביר.

עלי בינג: כרגע כל מי שהסתיימה זכאותו, בסדר?

עלי בינג: בטווח הזה – מקבל מענה דרך זה שהארכנו את הזכאות עד 16 באוגוסט.

עלי בינג: בסדר?

שלמה קרעי: לא הארכתם למובטלי טרום קורונה.

עלי בינג: שנייה.

חיים כץ: ששש.

חיים כץ: בוא, בוא.

חיים כץ: זו לא ועדת הכספים.

עלי בינג: גם מובטל טרום קורונה – כן חשוב לי להגיד בכל זאת, כבוד היושב-ראש – שהייתה לו זכאות בחודש מרס, אפילו היא פגה ב-1 במרס - - -

חיים כץ: לא.

חיים כץ: היא לא פגה.

עלי בינג: שנייה.

עלי בינג: נגיד שהייתה לו זכאות והיום האחרון של הזכאות היה ב-2 במרס, סתם דוגמה, אז מכוח התקש"ח הוארך לו עד סוף מאי, וכרגע מכוח הצעת חוק שעומדת בפני הוועדה - - -

חיים כץ: אבל הימים שהיו לזכותו – אם הוא ממשיך להיות מובטל ב-16 באוגוסט ואתה לא מאריך, הוא לא יקבל.

חיים כץ: מחקת לו אותם.

עלי בינג: זה בן אדם שכבר הסתיימה לו הזכאות עוד קודם לכן.

עלי בינג: אבל כן.

עלי בינג: אמת.

עלי בינג: אמת.

חיים כץ: לא, לא.

חיים כץ: נגמרה.

חיים כץ: נגמרה לו, לפי הספירה שלך, ב-12 באוגוסט.

עלי בינג: אמת.

עלי בינג: כרגע הארכה היא למי שהסתיימה זכאותו.

עלי בינג: היא לא מוסיפה ימי זכאות.

חיים כץ: זאת אומרת, יש יפים ויש יפים יותר?

עלי בינג: זאת כרגע הארכה שמוצעת על הפרק.

עלי בינג: כן.

חיים כץ: מה רצית להגיד, קרעי?

שלמה קרעי: קודם כול, זאת נקודה אחת באמת חשובה של מי שיצא לו זכאות שהיא בוטלה בגלל תקופת הקורונה, וזה חוסר שוויון.

חיים כץ: אבל היא לא הראשונה החשובה.

שלמה קרעי: זאת לא הראשונה.

שלמה קרעי: שנייה.

חיים כץ: - - - החשובות.

שלמה קרעי: נכון.

שלמה קרעי: הקודמת, הנקודה שלפני הייתה הרבה יותר חשובה לא להשאיר אנשים שעכשיו אין להם, לא האריכו להם בגלל כל מיני אוכלוסיות שנפלו בין הכיסאות.

שלמה קרעי: אגב, לגבי מי שמתחת לגיל 28, כדאי לשאול את מאיר שפיגלר.

שלמה קרעי: אני שומע שדווקא לא האריכו להם.

שלמה קרעי: רק 60 יום נתנו להם ולא האריכו להם מעבר לזה.

עלי בינג: לא.

עלי בינג: לא, לא.

עלי בינג: אפשר להתייחס, היושב-ראש?

עלי בינג: כל מי שהייתה לו זכאות לאבטלה, בין אם הוא פוטר בקורונה ובין אם הוא פוטר לפני הקורונה, אבל הייתה לו זכאות בחודש מרס, הצעת החוק שעומדת בפניכם מאריכה לו את הזכאות עד ה-16 באוגוסט.

עלי בינג: לא משנה הגיל שלו.

שלמה קרעי: לא משנה הגיל?

עלי בינג: לא משנה הגיל שלו, כל עוד הוא היה זכאי.

עלי בינג: זה כן משנה בהיבט הזה שאם הוא מעל גיל 67 או מתחת לגיל 20, הוא אינו זכאי לאבטלה.

עלי בינג: אבל כל מי שהיה זכאי לאבטלה, שהוא בגילי האבטלה, מוארכת לו הזכאות בהצעת החוק שעומדת בפניכם.

שלמה קרעי: ומובטלים שהיו טרום קורונה - - -

חיים כץ: טוב.

חיים כץ: זה תוקן אצלנו בנוסח.

חיים כץ: אוסאמה, חבר הכנסת אוסאמה.

אוסאמה סעדי: אדוני היושב-ראש, כמובן שאני מצטרף לדבריו של חברי שלמה.

חיים כץ: חברך?

חיים כץ: הוא חבר שלך?

אוסאמה סעדי: חבר הכנסת, חבר.

חיים כץ: חבר, אה.

אוסאמה סעדי: הוא לא חבר במובן האישי, אבל חבר כנסת.

משה אבוטבול: תגיד מטפורית.

טלי פלוסקוב: חבר לעבודה.

אוסאמה סעדי: כן.

אוסאמה סעדי: כן.

חיים כץ: חברי המלומד כבר תגיד לו.

אוסאמה סעדי: חברי המלומד.

אוסאמה סעדי: ד"ר, ד"ר.

חיים כץ: חברי המלומד, קולגה.

אוסאמה סעדי: כן.

אוסאמה סעדי: אני חושב שכן יש קבוצות שנפלו.

חיים כץ: שלמה, שלא יפיצו בווטסאפים.

משה אבוטבול: כן.

אוסאמה סעדי: זהו, אני רוצה לפגוע.

אוסאמה סעדי: אם הוא מועמד, אז זה בסדר.

משה אבוטבול: שלמה, אתה שרוף כבר.

אוסאמה סעדי: אני חושב שיש כן קבוצות שנפלו בין הכיסאות, אדוני היושב-ראש, ולא מקבלות את דמי האבטלה.

אוסאמה סעדי: אני נפגשתי, יחד עם חבריי אחמד טיבי וסונדוס סאלח, עם המנכ"ל הביטוח הלאומי שלשום בכנסת, והעלינו את סוגיית אחת מהקבוצות האלה.

אוסאמה סעדי: למשל, מתמחים בלשכת עורכי הדין, שסיימו את ההתמחות שלהם במרס 2020 והיו צריכים לגשת לבחינה ביוני, ואז הם היו מקבלים את האבטלה למשך החודשיים האלה או שלושה חודשים.

אוסאמה סעדי: אבל עכשיו דחו להם את הבחינה לאוגוסט.

חיים כץ: גם ככה הם לא היו עוברים.

אוסאמה סעדי: מה?

חיים כץ: גם ככה הם לא היו עוברים.

אוסאמה סעדי: חלק עוברים, חלק לא עוברים.

חיים כץ: חלק קטן.

אוסאמה סעדי: אבל אלה שעוברים היו נכנסים לשוק העבודה ומקבלים.

אוסאמה סעדי: אלה שלא עוברים אולי היו מוצאים עבודה וחוזרים לעבודה.

אוסאמה סעדי: אז אני פניתי למאיר והוא היה צריך לבדוק את העניין הזה.

אוסאמה סעדי: הוא אמר שמי שעבד 12 חודשים, אז הוא אמור לקבל אבטלה גם מעבר ליוני.

חיים כץ: אבל הבנת פה שאם הוא גמר את המכסה של הימים שלו - - -

אוסאמה סעדי: עוד לא גמר.

חיים כץ: אז הוא יקבל גם אם הוא לא גמר עד ה-16 באוגוסט.

אוסאמה סעדי: הם יקבלו עד ה-16 באוגוסט?

חיים כץ: אם נחוקק את החוק.

אוסאמה סעדי: זה תלוי בחוק?

אוסאמה סעדי: מאיר, זה תלוי בחוק הזה?

מאיר שפיגלר: כרגע, לא.

מאיר שפיגלר: אבל היושב-ראש, אם מישהו גמר התמחות ובהתמחות הוא קיבל 12 תלושי שכר - -

אוסאמה סעדי: נכון.

מאיר שפיגלר: - - אני מדבר כרגע על מצב של תקופת אכשרה של שנה, ולא של חצי שנה - -

אוסאמה סעדי: נכון.

אוסאמה סעדי: שנה, שנה.

מאיר שפיגלר: - - הוא זכאי לקבל את מכסת ימי האבטלה לפי שיש בחוק.

חיים כץ: גמר אותם.

מאיר שפיגלר: לא.

מאיר שפיגלר: אם הוא מתחיל כעת.

חיים כץ: אה.

מאיר שפיגלר: הוא זכאי לקבל ללא שום קשר למכסת הסף.

אוסאמה סעדי: מה המכסה?

אוסאמה סעדי: מה המכסה?

מאיר שפיגלר: תלוי בגיל.

חיים כץ: תלוי בגיל שלו.

מאיר שפיגלר: עד גיל 25 – 50 יום.

מאיר שפיגלר: מגיל 25 עד 28 – 67 יום.

חיים כץ: ימי עבודה או ימים קלנדריים?

מאיר שפיגלר: ימי עבודה.

מאיר שפיגלר: לא קלנדריים.

חיים כץ: לא כולל שישי-שבת?

מאיר שפיגלר: לא כולל שבת.

חיים כץ: שישי?

מאיר שפיגלר: שישי כולל.

חיים כץ: אז זה לא קלנדרי.

חיים כץ: זה לא ימי עבודה.

מאיר שפיגלר: מאה אחוז.

מאיר שפיגלר: זה לא כולל שבת.

חיים כץ: זאת אומרת, 16% כבר לקחו לך.

מאיר שפיגלר: 25, 26 ימים בחודש - - -

חיים כץ: 16% לקחו לך בתקופת אכשרה.

אורי כזום: לא, לא.

אורי כזום: משלמים אותם בפועל.

אורי כזום: אפשר לדבר, היושב-ראש?

חיים כץ: הבנת?

חיים כץ: אבל 16% לקחו לך.

מאיר שפיגלר: לא, לא, אורי.

מאיר שפיגלר: שבת אתה לא משלם.

אורי כזום: אבל אתה יכול לנצל את הימים האלה בהמשך.

אורי כזום: אלה ימים בתשלום בפועל.

אורי כזום: אם יש לו 100 ימים, אלה 100 ימי תשלום.

חיים כץ: כן, אבל המעסיק – הוא מובטל.

חיים כץ: מה זה להעסיק?

שלמה קרעי: מה עם שאר המובטלים שלא זכאים להארכה?

חיים כץ: אתה דיברת.

חיים כץ: אתה לא מנגן פה יותר.

שימרית שקד-גיטלין: אפשר לענות רגע?

חיים כץ: לא.

שימרית שקד-גיטלין: אני רוצה להתייחס לדברי חבר הכנסת.

חיים כץ: למי?

חיים כץ: אוסאמה?

שימרית שקד-גיטלין: כן.

חיים כץ: תעני לו.

שימרית שקד-גיטלין: פשוט יכול להיות שהבעיה נובעת מזה שהחוק אומר שאדם שנבחן בבחינה בכתב לפי לשכת עורכי הדין במשך חודשיים לפני מועד הבחינה לא יראו אותו כמובטל.

שימרית שקד-גיטלין: ואז יכול להיות שהבעיה קרתה מכיוון שדחו להם את הבחינה.

שימרית שקד-גיטלין: ואז יכול להיות שגם בחודשיים לא ראו אותם כמובטלים.

שימרית שקד-גיטלין: ואז בעצם יש פה תקופה ארוכה שלא רואים אותם כמובטלים בגלל דחיית מועד הבחינה.

שימרית שקד-גיטלין: אני רק מעלה השערה שזה מה שקרה.

אורי כזום: אני מבקש אישור לענות, היושב-ראש.

אוסאמה סעדי: זו סוגיה אחת.

אוסאמה סעדי: ועוד סוגיה שעכשיו כנראה שאנשים רואים אותנו בטלוויזיה, יש באמת ציפייה - - -

חיים כץ: סימסו לך.

אוסאמה סעדי: סימסו לי.

אוסאמה סעדי: הם בני 28 וקיבלו רק 67 יום למרות שהם בחל"ת מ-15 במרס.

חיים כץ: זו סוגיה שקרעי העלה אותה, ויהיה מענה.

אוסאמה סעדי: אני אמרתי שאני מציע - - -

חיים כץ: חוה, את רוצה להגיד משהו?

חוה אתי עטייה: כן.

חוה אתי עטייה: מנכ"ל שירות התעסוקה ביקש לעגן בהוראת שעה סעיף - - -

חיים כץ: למה הוא לא שלח שליח?

חוה אתי עטייה: לא יודעת.

חוה אתי עטייה: הוא שלח אותי.

קריאה: שלח.

חיים כץ: שלח?

חיים כץ: יש פה נציג של שירות התעסוקה?

קריאה: הוא בזום.

חיים כץ: דברי.

חוה אתי עטייה: טוב.

חוה אתי עטייה: אני אגיד.

חוה אתי עטייה: הוא מבקש סעיף שבו ייאמר שדורשי העבודה שלא היו זכאים בעבר לקבל ביטוח אבטלה – הוא מבקש שיירשמו באתר שירות התעסוקה רטרו, כדי שהמעסיקים יוכלו לקבל את מענק עידוד התעסוקה בגין כל עובד שהם מחזירים, כדי שלא יהווה חסם.

חיים כץ: מאה אחוז.

חוה אתי עטייה: ואני פונה שנית לאוצר לעזור לקדם את הצעת החוק דמי אבטלה לאלה שעוברים הכשרה מקצועית.

חוה אתי עטייה: זה היה בעבר וזה מוכרח מאוד להחזיר את זה.

חיים כץ: תודה.

חיים כץ: חבר הכנסת משה אבוטבול, בבקשה.

משה אבוטבול: כן.

משה אבוטבול: אני רוצה רק, ברשותך, קודם כול, להגיד יישר כוח, חיים, על הדיון הזה, כי בעצם ידעתי שאם זה יגיע אליך, בעזרת השם, זה יצא, בעזרת השם, היום, מחר יצא עם בשורה טובה לאותם אנשים.

משה אבוטבול: אתה יודע להוכיח את עצמך גם בלי הטובות שמחמיאים לך.

משה אבוטבול: אני רק רוצה לומר שבאמת אני מתחבר לאדם מחיפה.

משה אבוטבול: אדם מחיפה שכותב לי – קוראים לו ברוך אשכנזי – כותב לי מילים שבאמת אני לא יכול לעמוד מולן: אני בן 46.

משה אבוטבול: לא יודע מה זה מובטל.

משה אבוטבול: תבין אותי.

משה אבוטבול: כל חיי למען המדינה.

משה אבוטבול: שירתי במודיעין, בקרבי, מילואים.

משה אבוטבול: אוהב את המדינה, אוהב את כל העם שלי, אוהב את כולם.

משה אבוטבול: מעל הכול, מאמין בקדוש ברוך הוא.

משה אבוטבול: אתה לא יורד לסוף דעתי.

משה אבוטבול: אני גמור, מרוסק.

משה אבוטבול: לא האמנתי שזה מה שאקבל מהמדינה שלי.

משה אבוטבול: תודה רבה.

משה אבוטבול: מילים כאלה אי-אפשר להישאר מולן אדישים.

חיים כץ: כמה זמן הוא מובטל?

משה אבוטבול: למה הוא מובטל?

חיים כץ: כמה זמן?

משה אבוטבול: כמה זמן?

משה אבוטבול: מלפני הקורונה.

חיים כץ: הוא יצא לחל"ת בקורונה?

משה אבוטבול: מבחינתו, החוק הזה יכול להציל אותו.

משה אבוטבול: בעזרת השם, אם אנחנו נחוקק אותו, יעזור לו ולעוד הרבה אנשים.

משה אבוטבול: הוא פנה להרבה חברי הכנסת.

משה אבוטבול: ואני מאמין, בעזרת השם, חיים, שאתה תהיה הכתובת.

משה אבוטבול: תודה רבה.

חיים כץ: בבקשה, אדוני.

חיים כץ: לפרוטוקול, את השם שלך.

אורי כזום: אני אורי כזום, מנהל אגף אבטלה.

חיים כץ: מנהל אגף אבטלה.

אורי כזום: אחראי על אבטלה, כן.

אורי כזום: על דמי אבטלה.

אורי כזום: לגבי המתמחים, באמת, מה שהיועצת המשפטית אמרה זאת הייתה הבעיה.

אורי כזום: אנשים היו אמורים לעשות מבחן התמחות, הייתה להם שלילה בגלל החודשיים.

אורי כזום: ברגע שמבחן ההתמחות נדחה, אנחנו ביטלנו את השלילות והיו זכאים לדמי אבטלה.

אורי כזום: אז אין עם זה בעיה.

שימרית שקד-גיטלין: אז אולי הם לא ידעו, הם לא נרשמו?

שימרית שקד-גיטלין: כי הם לא ידעו שהם צריכים להירשם?

אורי כזום: אז אני אומר שזה אחד הדברים שביקשנו לתקן, שאנחנו נוכל לשלם רטרואקטיבית.

אורי כזום: כשנגיע לסעיף הזה נסביר.

אורי כזום: זה אחד הדברים שאנחנו רוצים לתקן, כדי שנוכל למצות להם זכויות.

אורי כזום: אבל עקרונית יש להם זכאות.

אורי כזום: אנחנו פרסמנו את זה גם וביטלנו את השלילות שהיו.

אורי כזום: עוד דבר לגבי דמי לידה – תקופת דמי הלידה נחשבת גם כתקופת אכשרה.

חיים כץ: כתקופתה אכשרה.

אורי כזום: כלומר, גם הזמן שהאישה מקבלת דמי לידה זה נחשב.

חיים כץ: כן, מאיר.

מאיר שפיגלר: ומעבר לזה, לגבי מי שיוצאת לחופשת לידה, מתחשבים בשכר שהיה לה ערב יציאתה לחופשת לידה לעניין חישוב גובה דמי אבטלה שהיא זכאית לקבל.

חיים כץ: הייתי מבקש לדעת ממך, מאיר – מאחר שהמחשב של הביטוח הלאומי השתכלל והשתקם – הייתי רוצה לדעת כמה ימי זכות וימי אבטלה נמחקו.

חיים כץ: זאת אומרת, אנשים מימשו אותם.

חיים כץ: כמה כסף האוצר הרוויח בזה, חסך.

חיים כץ: כמה כסף האוצר חסך כשמחק ימי אבטלה.

חיים כץ: זאת אומרת, בחל"ת הוא לא נתן מעבר למה שהוא היה חייב בחוק.

חיים כץ: וכמה אנשים, שאם נלך לפי המתכונת של שינוי האכשרה, שינוי האכשרה מחצי שנה לשנה – כמה אנשים הולכים ליפול בין הכיסאות ולאבד את דמי האבטלה.

חיים כץ: מישהו רושם?

חיים כץ: אלעד, אתה רושם?

חיים כץ: מאיר רושם?

אורי כזום: אני רושם.

חיים כץ: אה, אתה רושם?

חיים כץ: וזה יצטרך להיות היום.

חיים כץ: מחר אנחנו נתכנס להמשיך לחוקק את זה.

חיים כץ: היום אני רוצה לדעת את הימים.

חיים כץ: אני רוצה שהאוצר ידע כמה הם מחקו – זכאויות בכסף של ימי אבטלה וכמה כסף זה הכניס להם, לצורך העניין, או כמה כסף הם רושמים שהם חסכו שם, מעבר לקורונה.

חיים כץ: כי נראה לי שזה 100 מיליון שקל?

שלמה קרעי: הרבה יותר.

חיים כץ: מה אתה אומר?

חיים כץ: אתה רציני?

חיים כץ: כמה שילמו עד עכשיו דמי אבטלה – 8 מיליארד?

מאיר שפיגלר: 8.1 מיליארד עד סוף מאי.

חיים כץ: כמה להערכתך מה-8.1 מיליארד נמחק בימים שאנשים שאיבדו זכאות?

שלמה קרעי: 7.1.

חיים כץ: לא.

חיים כץ: 7.6.

מאיר שפיגלר: נבדוק.

חיים כץ: תבדוק כמה נמחק.

חיים כץ: תבדוק כמה נמחק, ואז האוצר יבוא ויגיד לי: ואללה, עלה לי 150 מיליון, אני לא יודע מאיפה; הינה, יש לך כסף.

משה אבוטבול: חיים, שאלת אותי אם היה מדובר בחל"ת מכלום.

משה אבוטבול: מדובר במובטלים שלפני.

משה אבוטבול: אני מדגיש את זה.

משה אבוטבול: כל המובטלים.

משה אבוטבול: שלא תחשבו שרק על אלה של החל"ת, מה שמקודם דיברתי.

שימרית שקד-גיטלין: מובטלים שלפני וכבר סיימו את דמי האבטלה לפני.

משה אבוטבול: כדאי שיבינו את זה.

משה אבוטבול: שמובטלים לפני.

משה אבוטבול: לא קשור לחל"ת.

שלמה קרעי: מובטלים לפני.

חיים כץ: תבדוק גם באמת כמה מובטלים.

חיים כץ: בוא, אם אנחנו עושים עבודה - -

משה אבוטבול: עבודה יסודית.

חיים כץ: - - בוא נעשה עבודה כמו שעושים הסכם עבודה.

שלמה קרעי: מי לא יכול לקבל אבטלה לפי החוק הזה?

חיים כץ: תבדוק כמה אנשים סיימו את דמי האבטלה שלהם לפני התקופה.

מאיר שפיגלר: עד ל-29 בפברואר שנת 2020, אנחנו יודעים את זה.

מאיר שפיגלר: ומה שנאמר כאן על ידי חברי הכנסת- - -

חיים כץ: יודעים?

חיים כץ: כמה אנשים?

מאיר שפיגלר: לא.

מאיר שפיגלר: עוד לא.

מאיר שפיגלר: אני אומר שאנחנו יודעים את הסוגיה.

חיים כץ: - - - למצוא?

מאיר שפיגלר: כן.

חיים כץ: מאה אחוז.

מאיר שפיגלר: אבל אני רוצה, ברשותך, לומר שני דברים.

מאיר שפיגלר: מבחינת הביטוח הלאומי, מה שאמר חבר הכנסת קרעי, שזה דבר שכבר עלה מזמן, ויעיד על כך גם עלי.

מאיר שפיגלר: אנחנו דיברנו, כבוד היושב-ראש, על הנושא של גריעת תקופת הקורונה מהתחשבות בימי האבטלה.

מאיר שפיגלר: זאת אומרת, שהתקופה הזאת היא תקופה שונה.

חיים כץ: מי זה "דיברנו"?

מאיר שפיגלר: סליחה?

חיים כץ: מי זה "דיברנו"?

מאיר שפיגלר: אנחנו דיברנו גם עם אנשי אגף התקציבים.

חיים כץ: ומה יצא מזה?

מאיר שפיגלר: בינתיים, שום דבר.

חיים כץ: אז לא עשיתם כלום.

חיים כץ: מה זה "דיברנו"?

מאיר שפיגלר: מאה אחוז.

חיים כץ: אתה יודע ביידיש מה זה "דיברנו"?

מאיר שפיגלר: שנייה.

מאיר שפיגלר: בסדר.

חיים כץ: אוטר גזוכט; אז הוא אמר.

חיים כץ: אז מה?

מאיר שפיגלר: שנייה, שנייה.

מאיר שפיגלר: דבר שני, נכון מה שנאמר כאן.

מאיר שפיגלר: אנשים שמיצו את ימי האבטלה שלהם עד ל-29 פברואר כולל - -

חיים כץ: כמה כאלה יש במשק?

מאיר שפיגלר: אנחנו נבדוק, נבדוק.

מאיר שפיגלר: - - לא קיבלו מאז כלום.

חיים כץ: תרשום כמה אנשים כאלה יש במשק.

שלמה קרעי: לא רק אלה.

שלמה קרעי: גם אלה שאין להם תקופת אכשרה.

חיים כץ: ששש, הלו.

חיים כץ: אם אני צריך עזרה, אני אבקש ממך, קרעי.

חיים כץ: תבדוק כמה מהמובטלים, במקרה, הצליחו להיכנס למעגל העבודה.

חיים כץ: מהמובטלים שגמרו את תקופת האבטלה שלהם לפני ה-29 בפברואר.

חיים כץ: היו מובטלים, סיימו את תקופת האכשרה.

חיים כץ: זה ייתן לנו אינדיקציה כמה משפחות לא עובדות מאז ולא מקבלות.

שלמה קרעי: לא רק.

שלמה קרעי: גם כאלה שאין להם תקופת האכשרה בכלל, חיים.

שלמה קרעי: אלה שהייתה להם תקופת האכשרה משולבת.

שלמה קרעי: באוצר אמרו אלה 20,000 בערך, ששינו סטטוס מעצמאי לשכיר או להיפך.

משה אבוטבול: וכאלה שבאפריל סיימו את האבטלה.

משה אבוטבול: גם עליהם צריכים לדבר.

שלמה קרעי: לא.

שלמה קרעי: מי שבאפריל סיימו, יש להם בינתיים הארכה.

מאיר שפיגלר: לא.

מאיר שפיגלר: אין כבר קיבל.

משה אבוטבול: למה?

משה אבוטבול: מה?

מאיר שפיגלר: אני אסביר.

מאיר שפיגלר: מי שקיבל ב-1 במרס ולאחר מכן אבטלה, הוא ממשיך לקבל דמי אבטלה באופן שוטף עד לאותה נקודת זמן, כרגע 31 במאי.

מאיר שפיגלר: ואם החוק יעבור, עד ל-16 באוגוסט.

משה אבוטבול: אז האריכו לו את זה.

מאיר שפיגלר: כן.

מאיר שפיגלר: כל הזמן מאריכים.

משה אבוטבול: אבל את זה הוא הפסיד.

משה אבוטבול: מאריכים הלאה, להמשיך.

משה אבוטבול: מה?

משה אבוטבול: אנשים חיים.

חיים כץ: לא האריכו.

חיים כץ: לא.

חיים כץ: עוד לא האריכו.

חיים כץ: אנחנו עכשיו דנים באם יאריכו.

מאיר שפיגלר: עד ל-31 במאי מאריכים.

חיים כץ: יש פה עוד מישהו שרוצה להגיד משהו?

חיים כץ: בבקשה.

אופיר סופר: אתמול היינו בטבריה.

אופיר סופר: פגשנו את המלונאים.

חיים כץ: איך היה?

אופיר סופר: חם בטבריה.

חיים כץ: חם בטבריה?

אופיר סופר: אבל אני נמצא הרבה בטבריה, כן.

חיים כץ: תעלה מפעם לפעם למרום הגליל.

אופיר סופר: עליתי גם למרום הגליל.

אופיר סופר: אנחנו נדבר על זה אחר כך.

חיים כץ: טוב.

אופיר סופר: פגשנו את המלונאים.

אופיר סופר: יש שם סיפור.

אופיר סופר: זאת אומרת, הסיפור הוא כזה, בוא נאמר, טבריה היא עיר שגם ככה החיים שם קשים ומורכבים.

אופיר סופר: המלונאות היא מרכיב מרכזי בפרנסה בטבריה.

אופיר סופר: המלונות בסוף מצליחים לעבוד או יצליחו לעבוד בתקופה הזאת בעיקר בסופי שבוע.

אופיר סופר: והם צריכים מסה קריטית של עובדים בסופי שבוע.

אופיר סופר: אבל הם לא יכולים לגייס את העובדים האלה בסופי שבוע, מכיוון שאז יש להם בעיות עם החל"ת.

אופיר סופר: מוציאים לחל"ת, מכניסים לחל"ת וכו'.

אופיר סופר: אני חושב שכדאי שנמצא לזה פתרון.

אופיר סופר: ויכול להיות שאפשר למצוא פתרון כאן בהקשר הזה.

חיים כץ: מאיר, מה קורה עם בן אדם שנכנס למעגל העבודה, עבד חמישי-שישי?

חיים כץ: מה קורה עם החל"ת שלו?

מאיר שפיגלר: הוא כל פעם צריך עוד פעם לצאת לחל"ת לפחות של 30 יום.

מאיר שפיגלר: גם הנקודה הזאת הועלתה בדיונים בין הביטוח הלאומי לבין אגף התקציבים.

מאיר שפיגלר: ביקשנו ליצור חל"ת גמיש, בין היתר, בגלל מה שדיברת.

חיים כץ: את רושמת את בעיות האלה?

חיים כץ: רושמת את הדברים האלה?

חיים כץ: ואללה, אנחנו נוגעים בחוק של האבטלה.

חיים כץ: בואו נתקן את זה.

שימרית שקד-גיטלין: חל"ת לתקופה של פחות מ-30 יום?

חיים כץ: כן.

חיים כץ: אם בן אדם נכנס לעבודה.

חיים כץ: הוא בא לעבוד במלון.

חיים כץ: עכשיו אם הוא מאבד את זה, הוא לא יבוא לעבוד במלון.

חיים כץ: הוא לא יבוא ליומיים האלה.

מאיר שפיגלר: כופים עליו בצורה ציורית להישאר 30 יום מחוץ לשוק העבודה כדי שהוא יהיה זכאי לקבל את דמי האבטלה.

אופיר סופר: עכשיו, המלונות בסוף שבוע לא יודעים איך להעסיק 100 עובדים פתאום.

חיים כץ: הוא לא רוצה.

חיים כץ: הבן אדם לא רוצה יומיים.

טלי פלוסקוב: נכון.

טלי פלוסקוב: ואז הוא מפסיד.

טלי פלוסקוב: נכון מאוד.

שימרית שקד-גיטלין: אין זכאות כרגע.

חיים כץ: היא אמרה לך קודם כול את המצב היום.

חיים כץ: המצב היום הוא שאין זכאות.

חיים כץ: מה אני אמרתי לה?

חיים כץ: שצריך לשנות.

טלי פלוסקוב: צריך לתקן את זה חד-משמעית.

חיים כץ: היית בדיון על החיילים?

חיים כץ: שאזרחיים מתנדבים לזרועות שירות אזרחי?

חיים כץ: אמרו: חיילים מתנדבים לא מקבלים.

חיים כץ: בואו נטפל.

טלי פלוסקוב: טיפלנו.

חיים כץ: טיפלנו.

חיים כץ: לפני שלושה ימים.

חיים כץ: יהיה פתרון.

חיים כץ: ואללה?

חיים כץ: יפה.

אופיר סופר: באמת אמיתי.

משה אבוטבול: אתה רואה?

משה אבוטבול: גם מהאופוזיציה יש לך הישגים.

אופיר סופר: זה תלוי באיזו ועדה אתה ומי היושב-ראש.

משה אבוטבול: אה, יפה.

משה אבוטבול: אתה רואה?

משה אבוטבול: כנראה שלחיים יש עתיד גדול.

משה אבוטבול: הוא בונה עליך.

חיים כץ: יש לי רק הווה.

חיים כץ: עתיד כבר אין לי.

משה אבוטבול: תמחקו מהפרוטוקול.

חיים כץ: יש לי רק הווה.

חיים כץ: עתיד אין לי.

משה אבוטבול: ועבר זוהר.

אופיר סופר: עכשיו עוד סוגיה אחת.

חיים כץ: עבר כן.

אופיר סופר: הסוגיה של הלידה.

אופיר סופר: היא טיפה מורכבת.

אופיר סופר: אני לא בטוח שאני מבין אותה עד הסוף.

אופיר סופר: אבל עובדת שעבדה 15 שנים, פוטרה - - -

חיים כץ: יצאה לחופשת לידה.

אופיר סופר: לא.

אופיר סופר: פוטרה תשעה, עשרה חודשים לפני משבר הקורונה.

חיים כץ: דיברנו על זה.

חיים כץ: היא לא מקבלת כלום.

טלי פלוסקוב: נכון להרגע, היא לא מקבלת כלום.

חיים כץ: תשעה חודשים.

חיים כץ: היא מימשה את הזכאות לאבטלה.

חיים כץ: הייתה מובטלת שלא זכאית.

אופיר סופר: באמצע משבר הקורונה היא בחופשת לידה.

אופיר סופר: בתחילת משבר הקורונה היא באמצע חופשת לידה.

חיים כץ: אז היא מקבלת דמי לידה, על פניו.

אופיר סופר: כן, אבל אחר כך היא לא יכולה להיות זכאית.

חיים כץ: נכון, כי היא הייתה מובטלת.

שלמה קרעי: חיים, אני חוזר אחר כך.

שלמה קרעי: אל תדאג.

חיים כץ: לא, לא.

חיים כץ: לא צריך לחזור.

אופיר סופר: היא הייתה מובטלת רק תשעה חודשים.

אופיר סופר: היא הייתה מובטלת רק תשעה חודשים.

חוה אתי עטייה: הם רוצים שאני אגש להצביע.

חוה אתי עטייה: אז אמרתי שגם פה יש הצבעה יותר חשובה.

חיים כץ: את לא צריכה ללכת.

חוה אתי עטייה: ביקשו.

חוה אתי עטייה: אני לא הולכת.

משה אבוטבול: איזו ועדה?

חוה אתי עטייה: בוועדת הכנסת.

משה אבוטבול: לכנסת תרוצי.

חוה אתי עטייה: לא.

חוה אתי עטייה: אני לא הולכת.

משה אבוטבול: תרוצי.

משה אבוטבול: אני אתקזז איתך.

חוה אתי עטייה: בסדר.

חוה אתי עטייה: אבל אנחנו פה ממשיכים עם חיים.

טלי פלוסקוב: בסדר.

טלי פלוסקוב: לא עכשיו.

אופיר סופר: היא הייתה מובטלת רק תשעה חודשים.

אופיר סופר: זה מה שאמרתי.

אופיר סופר: זה הסיפור, בקיצור.

חיים כץ: אלעד, תענה.

אלעד זכות: אין בעיה.

חיים כץ: לפרוטוקול, את השם והתפקיד שלך.

אלעד זכות: אני אלעד זכות, ביטוח לאומי.

אלעד זכות: במידה שמישהי הייתה זכאית לדמי לידה, אותה תקופה מבוטחת, כמו שנאמר פה, לדמי אבטלה.

אלעד זכות: זאת אומרת, אם על אותם חודשים או שבועות שהיא הייתה בדמי לידה וקיבלה דמי לידה מבטוח הלאומי, זה נחשב לתקופת אכשרה.

אלעד זכות: אם היא המשיכה את זה מעבר ל-15 השבועות שהיא זכאית לדמי לידה בגינם, אז אותה תקופה לא נחשבת.

אלעד זכות: אבל אם זה תשעה חודשים ועוד שלושה חודשים, לפי הדוגמה שאתה נותן, היא אמורה להיות זכאית לאבטלה מכיוון שאותם חודשים נחשבים כתקופת אכשרה.

שימרית שקד-גיטלין: לא.

שימרית שקד-גיטלין: אלעד, אני חושבת שהוא מתכוון שהיא קיבלה אבטלה תשעה חודשים.

שימרית שקד-גיטלין: לזה אתה מתכוון, חבר הכנסת סופר?

אופיר סופר: תשעה חודשים היא קיבלה אבטלה.

שימרית שקד-גיטלין: היא כן קיבלה.

שימרית שקד-גיטלין: ואז הוא אומר שהיא בעצם כבר גמרה את הזכאות שלה.

שימרית שקד-גיטלין: היא קיבלה תשעה חודשים, אבל על השלושה חודשים הנוספים היא לא קיבלה דמי לידה.

אופיר סופר: פלוס את דמי הלידה.

אופיר סופר: היא גמרה את הזכאות שלה.

אלעד זכות: זאת אומרת שהיא מיצתה את הזכאות לדמי אבטלה אחרי 15 שבועות.

שימרית שקד-גיטלין: בדיוק.

שימרית שקד-גיטלין: היא עוברת בעצם - - -

אופיר סופר: לא.

אופיר סופר: אבל בתוך משבר הקורונה.

אלעד זכות: ואם היא תוך כדי משבר הקורונה והייתה זכאית, כמו שנאמר פה, מה-1 במרס, היא תמשיך לקבל, כל עוד התיקון הזה יעבור, עד לאמצע אוגוסט.

אופיר סופר: לא.

אופיר סופר: היא לא מקבלת.

שימרית שקד-גיטלין: לא.

שימרית שקד-גיטלין: זאת אומרת שהיא הייתה בדמי לידה.

שימרית שקד-גיטלין: מי שהיה בדמי אבטלה, יאריכו לו.

שימרית שקד-גיטלין: הן לא מקבלות גם דמי לידה וגם דמי אבטלה.

אופיר סופר: נכון.

אופיר סופר: בדיוק.

שימרית שקד-גיטלין: ולכן היא לא קיבלה בעצם דמי אבטלה, ולכן היא לא מוארכת.

שימרית שקד-גיטלין: כי הארכה היא רק למי שקיבל דמי אבטלה, ודמי אבטלה לא מקבלים ביחד עם דמי לידה.

מאיר שפיגלר: נכון.

מאיר שפיגלר: נכון.

מאיר שפיגלר: אם היא לא קיבלה דמי אבטלה מה-1 במרס, אחר כך היא לא מקבלת.

אופיר סופר: נכון.

אופיר סופר: בדיוק.

אלעד זכות: אבל לתקופת האכשרה שנאמר – יש פה בלבול בין תקופת אכשרה למיצוי הזכויות.

מאיר שפיגלר: הוא עוד לא מדבר על תקופת האכשרה.

מאיר שפיגלר: הוא מדבר על קבלת דמי אבטלה.

אלעד זכות: נאמר תקופת אכשרה, כן.

שימרית שקד-גיטלין: הוא מדבר על מיצוי הזכות , אם אני הבנתי נכון.

אופיר סופר: אני מדבר על זה – איך זה נקרא השנה?

אלעד זכות: כן.

אלעד זכות: זה פשוט לא תקופת האכשרה.

אלעד זכות: זה ימי הזכאות.

אופיר סופר: לא.

אופיר סופר: תקופת אכשרה זה שהיא עבדה טיפה עוד לפני.

מאיר שפיגלר: לפני.

חיים כץ: נכון, לפני.

אלעד זכות: על זה שאלת ועל זה עניתי.

אלעד זכות: אם השאלה היא לגבי ימי הזכאות, נכון.

אופיר סופר: היא עבדה 15 שנה - - -

חיים כץ: אופיר, היא עבדה 15 שנה.

חיים כץ: היא הייתה זכאית לחצי שנה דמי אבטלה, לצורך העניין.

חיים כץ: נגיד חצי שנה.

אופיר סופר: כן.

חיים כץ: הייתה זכאית חצי שנה.

חיים כץ: בתום חצי השנה נגמרה.

חיים כץ: היא ילדה.

חיים כץ: היא נכנסה לשלושה חודשי חופשת לידה.

חיים כץ: שלושה חודשי חופשת לידה הסתיימו ב-28 בפברואר.

חיים כץ: היא לא זכאית לכלום.

אופיר סופר: 28 בפברואר זה לפני משבר הקורונה.

חיים כץ: נכון.

אופיר סופר: אני מדבר שחופשת הלידה הסתיימה באמצע משבר הקורונה.

שימרית שקד-גיטלין: זה גם - - -.

שימרית שקד-גיטלין: למה?

שימרית שקד-גיטלין: כי היא לא הייתה זכאית לדמי אבטלה.

שימרית שקד-גיטלין: באותה תקופה היא הייתה זכאית רק לדמי לידה.

עלי בינג: ונשארה לה זכאות לאבטלה?

אופיר סופר: בדיוק.

שימרית שקד-גיטלין: למי שהיה זכאי לדמי אבטלה, בעצם הארכנו.

חיים כץ: היא גם בקורונה לא הייתה זכאית.

שימרית שקד-גיטלין: לא.

שימרית שקד-גיטלין: היא הייתה זכאית.

אופיר סופר: היא הייתה זכאית.

חיים כץ: לדמי לידה, לא לדמי אבטלה.

שימרית שקד-גיטלין: פשוט היא לא הייתה זכאית – לא.

שימרית שקד-גיטלין: חיים, עניין הוא שבתקנות כרגע - - -

אלעד זכות: השאלה המרכזית היא אם היא הייתה זכאית לאבטלה.

שימרית שקד-גיטלין: תיאורטית, הייתה לה זכאות לדמי אבטלה, אם אני מבינה, והייתה לה זכאות לדמי לידה.

אופיר סופר: נכון.

שימרית שקד-גיטלין: אז בגלל שאנחנו מקבלים את שתי הקצבאות ביחד, היא קיבלה רק את דמי הלידה.

אופיר סופר: נכון.

חיים כץ: מאה אחוז.

שימרית שקד-גיטלין: ולכן זה לא מוארך.

אופיר סופר: את מבינה אבל?

שימרית שקד-גיטלין: אני חושבת שאני מבינה.

אופיר סופר: כן.

חיים כץ: יש עוד מישהו שרוצה להגיד משהו?

עלי בינג: דיברנו על זה כבר.

עלי בינג: אני דיברתי עם השר.

חיים כץ: כל מה שהעלו פה עכשיו.

עלי בינג: אה, לדון על הנושאים החדשים.

עלי בינג: הבנתי.

חיים כץ: תעלה על המובטלים, ועל האלה שאין להם, ועל האלה שיש להם.

חיים כץ: נציג הביטוח הלאומי גם יהיה שם.

חיים כץ: אני לא יודע מי נציג ביטוח הלאומי, אבל יהיה שם.

חיים כץ: אתה, מאיר, תחליט מי ישב שם.

מאיר שפיגלר: אפשר לומר משהו?

חיים כץ: כן.

מאיר שפיגלר: כי זה לא עלה כאן.

מאיר שפיגלר: יש עוד נקודות שעומדות על הפרק.

חיים כץ: הכול יעלה שם.

מאיר שפיגלר: אוקיי.

מאיר שפיגלר: כלומר, מעבר למה שדובר כאן?

חיים כץ: מעבר.

חיים כץ: הכול יירשם.

חיים כץ: יירשם פרוטוקול למרות שזו לא ישיבה רשמית, כי זה שיח.

חיים כץ: אבל כל הבעיות יעלו בצורה מסודרת, כל הבעיות שנוצרו עקב המשבר הזה.

חיים כץ: ומאחר שזו הוראת שעה, אנחנו צריכים כהוראת שעה גם לפתור את זה.

חיים כץ: לא יעזור כלום.

חיים כץ: צריכים להביא תוצאה.

חיים כץ: אנחנו לא יכולים להרשות לעצמנו, טלי, אנחנו לא יכולים להרשות לעצמנו – כשאנחנו באים לעבודה, מקבלים משכורות, מחייכים, יושבים אנשים בחוץ, בוכים שאין להם כסף ולא יכולים להביא לחם הביתה.

חיים כץ: לא יכולים.

חיים כץ: ואתה צריך להתחיל – אתה, עלי, בן אדם נבון.

חיים כץ: ואתה לא צריך להגיד רק כמה זה עולה לי, אלא גם כמה חסכת.

חיים כץ: כמה הרווחת כשמחקת זכאות לימי אבטלה.

חיים כץ: כמה כסף זה היה שווה.

חיים כץ: וזה היה שווה.

עלי בינג: עוד פעם, זה - - -

חיים כץ: אתה, כשעושים – טוב, המדינה לא עושה מאזנים כאלה.

עלי בינג: אני רק אגיד, כשאתה מדבר על חיסכון, אין פה באמת חסכון תקציבי.

עלי בינג: חשוב רגע להבין את הנקודה הזאת.

עלי בינג: אם האוכלוסייה הזאת, נגיד, לא הייתה - - -

חיים כץ: אין לך חסכון היום.

חיים כץ: אבל יש לך חסכון מחר.

עלי בינג: לא בטוח.

עלי בינג: אם האוכלוסייה הזאת לא הייתה מובטלת בשנה הקרובה, ובעזרת השם, אם לא הייתה קורונה, זאת אומרת - - -

חיים כץ: אם היא לא חוזרת עכשיו לעבודה ונגמרה קורונה, בתקווה, כי אייכלר התפלל וגמר את הקורונה, והם לא חזרו לעבודה, אתה לא תשלם לו דמי אבטלה.

חיים כץ: אתה תשלם לו דמי אבטלה?

עלי בינג: שנייה, היושב-ראש.

עלי בינג: אחד, מי שהזכאות שלו עד כה הסתיימה - - -

חיים כץ: לכולם הסתיימה.

עלי בינג: שנייה.

עלי בינג: אבל אני רוצה להשיב.

עלי בינג: מי שהזכאות שלו עד כה הסתיימה, הארכנו את זה.

עלי בינג: אנחנו כרגע פונים לוועדה כדי להאריך את זה פעם נוספת אחרי שהארכנו את זה עד סוף מאי.

חיים כץ: אני מדבר איתך אחרי 16 באוגוסט.

חיים כץ: ב-16 באוגוסט נשארו 300,000 איש, 400,000 איש מובטלים.

עלי בינג: נצטרך לדון בזה.

חיים כץ: לא חזרו למעגל העבודה.

חיים כץ: ב-17 באוגוסט, אתה לא משלם לו אבטלה, אם הממשלה לא קמה ואמרה.

חיים כץ: אתה לא מתנדב.

חיים כץ: זאת אומרת, 700,000, או 400,000 או 500,000 איש לא יקבלו שקל.

חיים כץ: כי אם הם היו זכאים, הם כבר מיצו את הימים.

חיים כץ: כולם עד אפס מיצו את הימים.

חיים כץ: זאת אומרת, אתה תיקח 400,000, 500,000, 300,000 איש שלא יהיה להם מקור פרנסה בישראל.

ישראל אייכלר: רק שאלה, אדוני היושב-ראש.

חיים כץ: לא, רגע.

עלי בינג: היושב-ראש, הסיטואציה שאתה מתאר דומה לסיטואציה שאירעה בסוף מאי.

חיים כץ: אבל הקורונה לא הלכה.

עלי בינג: אבל רגע, אני רוצה לענות.

חיים כץ: אני מקווה שהקורונה תלך.

עלי בינג: גם אני.

עלי בינג: אבל בסופו של דבר זו אותה סיטואציה של סוף מאי.

עלי בינג: באה הממשלה והגישה את הצעת החוק הזאת שאנחנו כרגע עומדים בפניה, שמדברת על הארכת הזכאות עד 16 באוגוסט.

חיים כץ: למה?

חיים כץ: כי אנחנו בקורונה.

חיים כץ: הם מדברים על היום על סגרים.

עלי בינג: בסדר.

עלי בינג: אבל שנייה רגע.

עלי בינג: אנחנו נדון בזה.

חיים כץ: אזעך געדולד פראנדרפן.

חיים כץ: אתה יודע מה זה?

עלי בינג: לא.

חיים כץ: הרבה סבלנות אני צריך.

עלי בינג: כולנו.

ישראל אייכלר: אדוני היושב-ראש, יש לי שאלה נוספת.

חיים כץ: אַזעך געדולד.

עלי בינג: אבל כן חשוב גם להגיד, דרך אגב, שמובטלים שהזכאות שלהם היא 175 ימים, אז היא תפוג להם ב-16 באוגוסט.

חיים כץ: למה?

חיים כץ: תעשה אוגוסט, ממרס.

עלי בינג: בהנחה שזה ממרס, 175 ימים זה גרוסו מודו חצי שנה, נכון?

חיים כץ: מרס, אפריל, מאי, יוני, יולי, אוגוסט.

חיים כץ: 180 יום.

עלי בינג: אתה ספרת גם את מרס בטעות.

עלי בינג: ממרס עד אפריל זה החודש הראשון.

חיים כץ: מרס זה חודש?

עלי בינג: שנייה, עד אמצע אפריל זה חודש?

עלי בינג: אתה מסכים איתי.

מאיר שפיגלר: לא.

מאיר שפיגלר: אבל הילדים יצאו ב-1 במרס.

עלי בינג: אין.

עלי בינג: מה-1 במרס הם לא יצאו.

מאיר שפיגלר: יש.

מאיר שפיגלר: יש.

עלי בינג: הרוב יצאו ב-15 במרס.

חיים כץ: אני לא יודע הרוב.

עלי בינג: כמעט כולם.

חיים כץ: ששש.

חיים כץ: לא כמעט.

עלי בינג: בסדר.

חיים כץ: כשאנחנו נוגעים באנשים אין כמעט.

עלי בינג: מקובל.

ישראל אייכלר: אדוני היושב-ראש, יש לי שאלה.

ישראל אייכלר: פשוט מחוסר ידיעה, אולי אתה והם - - -

חיים כץ: לא.

חיים כץ: אתה יודע הכול.

ישראל אייכלר: לא.

ישראל אייכלר: לא הכול.

ישראל אייכלר: בוודאי שלא כמוך.

ישראל אייכלר: אבל יש מצב שמעסיקים קיבלו מענקים כדי להחזיר עובדים.

ישראל אייכלר: הם החזירו עובדים.

ישראל אייכלר: עכשיו, במשבר השני הם מפטרים את העובד הזה.

ישראל אייכלר: מה דינו?

ישראל אייכלר: האם העובד הזה יכול לקבל שוב דמי אבטלה?

חיים כץ: כן.

חיים כץ: הוא רוצה את זה.

ישראל אייכלר: מה?

חיים כץ: פה יש קרב.

חיים כץ: אם אין לו אכשרה של שנה, הוא רוצה כל מי שפוטר מה-1 במאי לא יקבל.

ישראל אייכלר: נו?

חיים כץ: אנחנו לא מוכנים.

ישראל אייכלר: הו-הו.

ישראל אייכלר: אז זאת אומרת - - -

חיים כץ: אנחנו לא מוכנים.

אורי כזום: זה תלוי בימי הזכאות שלו.

חיים כץ: אנחנו לא מוכנים.

חיים כץ: זהו.

עלי בינג: היושב-ראש, אם הייתה לו זכאות, אם נשארו לו ימי זכאות מאבטלה מתקופת - - -

חיים כץ: לא נשארו לו ימי זכאות.

מאיר שפיגלר: הוא לא יקבל.

מאיר שפיגלר: זה כל הקטע.

חיים כץ: מה אתה אומר?

שימרית שקד-גיטלין: - - - תקופת אכשרה - - -

מאיר שפיגלר: לא.

מאיר שפיגלר: לא קשור לתקופת אכשרה.

מאיר שפיגלר: הוא לא יקבל.

מאיר שפיגלר: אם, נגיד לצורך העניין, הוא קיבל, חזר לעבודה, פרש מעבודה עוד פעם והוא מיצה, עד לאותה נקודת זמן שהוא חזר, את מלוא ימי הזכאות שלו, הוא לא יקבל כרגע.

חיים כץ: מאיר, מאחר שאתה נשמה טובה באמת - -

משה אבוטבול: כולם אומרים לו ככה.

חיים כץ: כי זו האמת.

חיים כץ: - - תיקח דף - - -

ישראל אייכלר: הרבה שנים הוא הוכיח את זה.

חיים כץ: תיקח דף, תעשה רישום באיזה מצב הוא מקבל ובאילו מצבים הוא לא מקבל.

חיים כץ: טק.

חיים כץ: טק.

חיים כץ: טק.

חיים כץ: כשאתה מקיש מהקורונה, אתה רואה שאנחנו בתקופה לא נורמלית, באמת לא נורמלית.

חיים כץ: כי אתה רואה גם את הלארג'יות של האוצר.

חיים כץ: הם באים, הם רוצים לעזור במקצת לפחות.

חיים כץ: מה שלא היה בעבר.

חיים כץ: אז כשאתה בא, תסמן: טק, טק, טק.

חיים כץ: אלה הבעיות.

חיים כץ: אלה הבעיות שאנחנו רואים.

חיים כץ: על דף מסודר.

חיים כץ: לבוא להציף את הבעיה, וננסה לפתור אותה.

חיים כץ: וכמה שעוד סעיף קטן פתרנו, עוד סעיף קטן, ואללה עזרנו לעוד שמונה אנשים פה, לעוד שבעה אנשים פה.

חיים כץ: לפחות שנדע את גודל הבעיה.

חיים כץ: כי, עלי, חוסר אינפורמציה זה אחד המובילים לטרגדיה.

חיים כץ: תרשום לך, במסגרת הפתגם היומי.

חוה אתי עטייה: נכון מאוד.

חיים כץ: אוקיי.

חיים כץ: אז אני מבקש שתשבו.

חיים כץ: שנבוא מוכנים לדיון, שנדע איפה אנחנו, מה הבעיות שלנו, מול מה אנחנו עומדים.

חיים כץ: תודה רבה.

חיים כץ: הישיבה נעולה.

אופיר סופר: מחר בבוקר יש דיון?

אופיר סופר: שנדע רק.

חיים כץ: אנחנו נראה איך הם מתקדמים.

חיים כץ: אני לא אביא אנשים סתם, כשאני לא רואה שיש פתרון בשלב זה.

חוה אתי עטייה: זה נכון.

חיים כץ: וכשנדע שיש פתרונות, אז אני אכפה, אני אראה איפה אני יכול לכפות את דעתי.

משה אבוטבול: חיים, באמת תודה בשם אלפים ורבבות.

משה אבוטבול: תודה רבה.

חיים כץ: תודה רבה לכם.